146 C. PLINII HIST. NAT. LIB. XX. 



Quin etiam inveni apud auctores , caput illitum ea 

 distillationem anno toto non sentire. Oculos tamen he- 

 betare putatur. 



De coriandro, xxi. 



LXXXII. Coriandrum inter silvestria non invenitur. 

 Prcipuum tamen esse constat iEgyptium. Valet contra 

 serpentium genus unum , quod amphisbaenas vocant , 

 potum impositumque. Sanat et alia vulnera. Epinycti- 

 das , pustulas tritum. Sic et omnes tumores collectio- 

 nesque cum melle, aut uva passa. Panos vero ex aceto 

 tritum. Seminis grana tria in tertianis devorari jubent 

 aliqui ante accessionem : vel plura illini fronti. Sunt 

 qui et ante solis ortum cervicalibus subjici efficaciter 

 putent. Vis magna ad refrigerandos ardores viridi. Ul- 

 cra quoque , quae serpunt , sanat cum melle vel uva 

 passa : item testes , ambusta , carbunculos , aures : cum 

 lact mulieris epiphoras oculorum : ventris et intesti- 

 norum fluxiones semen ex aqua potum. Bibitur et in 

 choleris cum ruta. Pellit animalia interaneorum , cum 

 mali punici succo et oleo semen potum. 



Xenocrates tradit rem miram , si vera est : menstrua 

 contineri uno die, si unum granum biberint feminae : 

 biduo, si duo : et totidem diebus quot grana sumpserint. 



